যুক্তরাষ্ট্রে মহামারীতে একবার ৫৮,০০০ এবং আরেকবার ৩৫,০০০ মানুষ পোলিও রোগে আক্রান্ত হয়েছিল। এ সময় প্রতি বছরই গড়ে মোট ২০,০০০ জন পোলিও রোগে ভূগত। এই মহামারী ঠেকাতে যুক্তরাষ্ট্রে বাণিজ্যিকভাবে লক্ষ লক্ষ ডলার বিনিয়োগ করা হয়েছিল যার উদ্দেশ্য ছিল পোলিও টীকা তৈরি এবং বাজারজাতকরণ। নিউ ইয়র্কে এইচ. আর. কক্স এর নেতৃত্বাধীন লেডার্লি ল্যাবরেটরি ছিল এরকমই একটি বিনিয়োগ প্রতিষ্ঠান। এখানে কাজ করতেন পোল্যান্ডে জন্ম নেয়া ভাইরোলজিস্ট ও ইমিউনোলজিস্ট হিলারি কপ্রোভস্কি। ১৯৫০ সালে তিনিই সর্বপ্রথম সফলভাবে পোলিও টীকা তৈরির দাবি করেন। কিন্তু তার তৈরি টীকাতে জীবিত ভাইরাস ব্যবহার করা হয়েছিল (জীবিত পোলিও ভাইরাস প্রতিষেধক হিসেবে ব্যবহার করা যায় না, আর মুখ দিয়ে খাওয়া তো পরের কথা)। ফলে টীকাটি ব্যবহারের অনুপযুক্ত ছিল যতদিন পর্যন্ত না জোনাস সল্ক-এর (মৃত ভাইরাস থেকে বানানো) পোলিও টীকা বাজারে আসে।

কপ্রোভস্কির নিষ্ক্রিয় ভাইরাস থেকে তৈরি টিকাকে সুইস আলবিনো ইঁদুরদের মস্তিষ্কের মধ্য দিয়ে চালনা করা হয়। সপ্তম চালনা শেষে যে টিকা পাওয়া যায় তা আর স্নায়ু টিস্যুকে সংক্রমিত করে না কিংবা পক্ষাঘাত ঘটায় না। ইঁদুরের উপরে আরও এক থেকে তিনবার চালনা শেষে উক্ত টিকাকে মানুষের ব্যবহারের উপযুক্ত বলে বিবেচনা করা হয়। কপ্রোভস্কির জীবদ্দশাতেই, ১৯৫০ সালের ২৭ ফেব্রুয়ারিতে প্রথমবারের মতো দূর্বল ভাইরাস দ্বারা তৈরি টীকার পরীক্ষা চালানো হয় "লেচওয়ার্থ ভিলেজের" (নিউ ইয়র্কে অবস্থিত শারীরিক ও মানসিকভাবে বিকারগ্রস্তদের জন্য নিবেদিত একটি প্রতিষ্ঠান) এক আট বছর বয়সী শিশুর ওপর। শিশুটির মাঝে কোনো প্রকার পার্শ্বপ্রতিক্রিয়া না হওয়ায় কপ্রোভস্কি আরও ১৯ জনের উপর পরীক্ষা চালান।

মনোভ্যালেন্ট
১৯৫২–১৯৫৩
টিকাজনিত পোলিও
সমাজ ও সংস্কৃতি